Document ID: /roh_data/filtered/fineweb-2-filterrobots_roh.jsonl.gz/735

Per pudair far quai uschè autentic sco pussaivel, ha Marius Hublard visità curs ed emprendì da zambregiar guaffens e vestgadira sco quai ch’ella vegniva purtada da quests temps. Gronda paisa metta el sin tegnair in ord l’auter ils guaffens e la vestgadira dal temp preistoric ed il temp medieval ch’èn 4000 onns. in ord l'auter.
Tut la vestgadira ch'el ha tratg en, sch’el s’entaupa cun ses collegas da l’Uniun “Prähistorische Jagdtechniken Graubünden" e tut ils guaffens ch’el dovra, ston esser autentics. Quai vul dir, che tut quai sto esser fatg sez. L’emprim balester ch’el ha zambregià, è sta l'entschatta da questa passiun. Ussa posseda el in entir arsenal dals guaffens ch’i deva en il temp preistoric e medieval.
Omadus temps tschiffan Marius Hublard. Il temp medieval è simplamain pli manaivel ad el. Mintga di cura ch’el va a chasa va el sper la ruina da Grüneck vi, quai è per el muments da ponderar tgi ch’el fiss stà, sch’el avess vivì en quest temp. In chatschadur, in pastur, in servient u forsa in chastellan? En mintga cas crescha la fascinaziun cun la fantasia.